Prípravok na ochranu rastlín pre profesionálnych používateľov

**BIOX®-M**

Inhibítor klíčenia zemiakov aplikovaný tepelným zahmlievaním alebo odparovaním za studena vo forme koncentrátu pre prípravu horúcej (HN), resp. studenej hmly (KN).

**Účinná látka**

|  |  |  |
| --- | --- | --- |
| **Mätový olej** | **930-950 g/l**  **(100 % hm)** |  |
|  |  |  |

**Látky nebezpečné pre zdravie, ktoré prispievajú ku klasifikácii prípravku**: mätový olej (mentha spicata), CAS: 8008-79-5

**Označenie prípravku**

|  |  |  |  |  |  |
| --- | --- | --- | --- | --- | --- |
|  |  |  |  |  |  |
| GHS07 | GHS08 |  |  |  |  |
| **Nebezpečenstvo** | | | | | |

|  |  |
| --- | --- |
| **H304** | **Môže byť smrteľný po požití a vniknutí do dýchacích ciest.** |
| **H317** | **Môže vyvolať alergickú kožnú reakciu.** |
| P101 | Ak je potrebná lekárska pomoc, majte k dispozícii obal alebo etiketu výrobku. |
| P102 | Uchovávajte mimo dosahu detí. |
| P261 | Zabráňte vdychovaniu prachu/dymu/plynu/hmly/pár/aerosólov. |
| P270 | Pri používaní výrobku nejedzte, nepite ani nefajčite. |
| P272 | Je zakázané vyniesť kontaminovaný pracovný odev z pracoviska. |
| P280 | Noste ochranné rukavice/ochranný odev/ochranné okuliare/ochranu tváre. |
| P301 + P310 | PO POŽITÍ: okamžite volajte NÁRODNÉ TOXIKOLOGICKÉ INFORMAČNÉ CENTRUM alebo lekára. |
| P302 + P352 | PRI KONTAKTE S POKOŽKOU: Umyte veľkým množstvom vody a mydla. |
| P321 | Odborné ošetrenie (pozri na etikete). |
| P331 | Nevyvolávajte zvracanie. |
| P333 + P313 | Ak sa prejaví podráždenie pokožky alebo sa vytvoria vyrážky: vyhľadajte lekársku pomoc/starostlivosť. |
| P362+P364 | Kontaminovaný odev vyzlečte a pred ďalším použitím vyperte. |
| P363 | Kontaminovaný odev pred ďalším použitím vyperte. |
| P405 | Uchovávajte uzamknuté. |
| P501 | Zneškodnite obsah/nádobu na skládku nebezpečného odpadu alebo odovzdajte na likvidáciu subjektu, ktorý má oprávnenie na zber, recykláciu a zneškodňovanie prázdnych obalov v súlade s platným zákonom o odpadoch. |
| **EUH208** | **Obsahuje karvon. Môže vyvolať alergickú reakciu.** |
| **EUH401** | **Dodržiavajte návod na používanie, aby ste zabránili vzniku rizík pre zdravie ľudí a životné prostredie.** |

**SP1 Neznečisťujte vodu prípravkom alebo jeho obalom (Nečistite aplikačné zariadenie v blízkosti povrchových vôd/Zabráňte kontaminácii prostredníctvom odtokových kanálov z poľnohospodárskych dvorov a vozoviek).**

**Z4 Riziko vyplývajúce z použitia prípravku pri dodržaní predpísanej dávky alebo koncentrácie je pre domáce, hospodárske a voľne žijúce zvieratá relatívne prijateľné.**

**Vt5 Riziko vyplývajúce z použitia prípravku pri dodržaní predpísanej dávky alebo koncentrácie je pre vtáky relatívne prijateľné.**

**Vo3 Pre ryby a ostatné vodné organizmy slabo jedovatý.**

**V3 Riziko prípravku je prijateľné pre dážďovky a iné pôdne makroorganizmy.**

**Vč3 Prípravok pre včely s prijateľným rizikom pri dodržaní predpísanej dávky alebo koncentrácie. Prípravok je pre populácie užitočných a necieľových článkonožcov s prijateľným rizikom.**

**Zákaz používania prípravku v 1. ochrannom pásme zdrojov pitných vôd!**

**Dbajte o to, aby sa prípravok v žiadnom prípade nedostal do tečúcich a stojatých vôd vo voľnej prírode! Uložte mimo dosahu zvierat!**

PRÍPRAVOK V TOMTO VEĽKOSPOTREBITEĽSKOM BALENÍ NESMIE BYŤ PONÚKANÝ ALEBO PREDÁVANÝ ŠIROKEJ VEREJNOSTI!

|  |  |
| --- | --- |
| **Výrobca:** | Xeda International S.A.  Zone Artisanale la Crau  1397 Route Nationale 7  13670 Saint-Andiol  Francúzska republika |
|  | |
| **Držiteľ autorizácie:** | Xeda International S.A.  Zone Artisanale la Crau  1397 Route Nationale 7  13670 Saint-Andiol  Francúzska republika |
|  |  |
| **Číslo autorizácie ÚKSÚP**: | **23-01616-AU** |
|  |  |
| **Dátum výroby**: | uvedené na obale |
| **Číslo výrobnej šarže**: | uvedené na obale |
| **Balenie:** | 5 l, 10 l a 20 l HDPE fľaša |
|  |  |

BIOX®je ochranná známka firmy Xeda International

**PÔSOBENIE PRÍPRAVKU**

Prípravok BIOX-M obsahuje účinnú látku - mätový olej, ktorý obsahuje komplex látok, z ktorých je najviac zastúpený L-karvón. Účinok mätového oleja spočíva v ničení citlivého meristému klíčka, následne karvón inhibuje rast klíčkov do 2 dní od aplikácie. Z dôvodu neustáleho vývinu nových klíčkov je potrebné aplikáciu opakovať každé 3 týždne.

**NÁVOD NA POUŽITIE**

| **Plodina** | **Účel použitia** | **Dávka/t** | **Ochranná doba** | **Poznámka** |
| --- | --- | --- | --- | --- |
| **zemiak** | inhibícia klíčenia | 90 ml | nepožaduje sa | tepelným zahmlievaním |
| **zemiak** | inhibícia klíčenia | 1 - 2 ml/deň | nepožaduje sa | odparovaním za studena |

**POKYNY PRE APLIKÁCIU**

Maximálna dávka prípravku za celé skladovacie obdobie je 390 ml/t.

Termín aplikácie:

**Tepelné zahmlievanie:** Počiatočná aplikácia 90 ml/t na suché a vyzreté zemiaky, 6 až 15 dní po zbere a následne 10 aplikácií po 30 ml/t v 21-dňových intervaloch.

**Odparovanie za studena:** Prvá aplikácia po naskladnení. Opakovaná aplikácia sa vykonáva počas celého obdobia skladovania (1 - 2 ml/t/deň).

Prípravok BIOX-M je určený výhradne na aplikáciu pomocou prístroja ELECTROFOG (prípadne SYNOFOG), alebo XEDAVAP. Dodržujte pokyny na použitie. Uistite sa, že hľuzy nie sú pred aplikáciou vlhké.

Aplikačná teplota by mala byť 200 °C +/- 5°C.

**INFORMÁCIE O MOŽNEJ FYTOTOXICITE, ODRODOVEJ CITLIVOSTI A VŠETKÝCH ĎALŠÍCH PRIAMYCH A NEPRIAMYCH NEPRIAZNIVÝCH ÚČINKOCH NA RASTLINY ALEBO RASTLINNÉ PRODUKTY**

Pri použití prípravku v súlade s odporúčaniami v etikete sa neočakávajú žiadne prejavy fytotoxicity. Prípravok pôsobí iba na klíčky, nie na hľuzy. Nepoužívajte na zemiaky pre sadbové účely.

**OPATRENIA PROTI VZNIKU REZISTENCIE**

Vzhľadom na charakter prípravku je riziko vzniku rezistencie veľmi nízke a špecifické opatrenia na vznik rezistencie sa neuplatňujú.

**VPLYV NA ÚRODU**

Vzhľadom na charakter prípravku a na skutočnosť, že je prípravok určený na ošetrenie zemiakov v skladových podmienkach sa neočakáva akýkoľvek vplyv na úrodu a kvalitu.

**VPLYV NA NÁSLEDNÉ, NÁHRADNÉ A SUSEDIACE PLODINY**

Vzhľadom na skutočnosť, že je prípravok je určený na ošetrenie zemiakov v skladových podmienkach je hodnotenie vplyvu na následné, náhradné a susediace plodiny irelevantné.

**VPLYV NA UŽITOČNÉ A INÉ NECIEĽOVÉ ORGANIZMY**

Vzhľadom na skutočnosť, že je prípravok je určený na ošetrenie zemiakov v skladových podmienkach je hodnotenie vplyvu na následné, náhradné a susediace plodiny irelevantné.

**PRÍPRAVA POSTREKOVEJ KVAPALINY A ZNEŠKODNENIE OBALOV**

Dodržujte pokyny na použitie prístroja ELECTROFOG (SYNOFOG) alebo XEDAVAP.

Prázdny obal odovzdajte vášmu zmluvnému subjektu, ktorý má oprávnenie na zber a zneškodňovanie prázdnych obalov.

Zákaz opätovného použitia obalu alebo jeho použitia na iné účely!

**Zariadenia na aplikáciu prípravku**:

DÔLEŽITÉ: BIOX-M je možné aplikovať len zariadením typu XEDAVAP, ELECTROFOG (model Venturi) alebo SYNOFOG. Pred použitím si prosím prečítajte návod na použitie. Ak používate na aplikácii prípravku iné zariadenie, uistite sa prosím, že spoločnosť Xeda International vydala na takéto použitie písomný súhlas.

Staré modely ELECTROFOG bez systému Venturi nie sú vhodné pre aplikáciu prípravku BIOX-M kvôli možnému riziku požiaru. Sériové čísla ELECTROFOG v systéme Venturi začínajú písmenom H. Ak sériové číslo neobsahuje písmeno H, nesmiete ELECTROFOG s prípravkom BIOX-M používať.

BIOX-M sa **nesmie** aplikovať zariadeniami, ktoré využívajú na pohon spaľovacie motory (benzín ako palivo), ako je Swingfog, Pulsfog alebo Igeba, také použitie so sebou nesie neprijateľné riziko požiaru. Okrem toho môžu spaľovacie zahmlievacie zariadenia produkovať CO2 a etylén, ktorých kombinácia v skladoch môže negatívne ovplyvniť kvalitu zemiakov.

V prípade pochybností kontaktujte spoločnosť Xeda International.

**ČISTENIE APLIKAČNÉHO ZARIADENIA**

Dodržujte pokyny na použitie pre prístroje ELECTROFOG (SYNOFOG) alebo XEDAVAP.

**BEZPEČNOSTNÉ OPATRENIA**

Pri aplikácii postreku je potrebné používať ochranný celotelový pracovný odev, rukavice vhodné pre prácu s chemickými látkami, ochranný štít na tvár resp. ochranné okuliare, respirátor na ochranu dýchacích orgánov a gumovú pracovnú obuv. Prípravok je nutné aplikovať iba na voľnom priestranstve alebo v dobre vetranom priestore. Pri manipulácii s prípravkom sa treba vyhnúť postriekaniu kože a vniknutiu prípravku do očí. Počas práce a po nej, až do vyzlečenia pracovného odevu a umytia celého tela teplou vodou a mydlom, je zakázané jesť, piť a fajčiť. Ak nebol použitý jednorazový ochranný pracovný odev, je potrebné pracovný odev a ďalšie osobné ochranné pracovné prostriedky (OOPP) po ukončení práce vyprať resp. očistiť. Je zakázané vynášať kontaminovaný pracovný odev z pracoviska. Poškodené OOPP je potrebné urýchlene vymeniť. Postrek sa smie vykonávať len za bezvetria alebo mierneho vánku v smere vetra, aby nebola zasiahnutá obsluha a ďalšie osoby. Pri aplikácii sa neodporúča používať kontaktné šošovky. Práca s prípravkom je zakázaná tehotným a ženám, mladistvým a je nevhodná pre osoby trpiace alergickým ochorením.

Na manipuláciu s ošetrenými zemiakmi sa musia použiť ochranné rukavice. Vyvarujte sa zbytočnému kontaktu s prípravkom. Nesprávne použitie môže viesť k poškodeniu zdravia. Uchovávajte mimo dosahu detí. Do ošetrených skladov sa nesmie vstupovať bez ochranného odevu a ochrany dýchacích ciest do 24 hodín po ošetrení. Počas doby expozície je možné vstupovať do miestností len s osobnými ochrannými prostriedkami vrátane dýchacích prístrojov. Po uplynutí doby expozície, resp. pred opätovným vstupom do miestnosti sa musia miestnosti dôkladne vyvetrať.

Prípravok nie je horľavina. Eventuálny požiar, haste najlepšie hasiacou penou, hasiacim práškom, prípadne pieskom alebo zeminou. Vodu použite len vo forme jemnej hmly a to len v tých prípadoch ak je zaručené, že kontaminovaná voda neprenikne do verejnej kanalizácie a nezasiahne zdroje spodných ani povrchových vôd.

**Dôležité upozornenie**

Pri zásahu proti požiaru použite izolačné dýchacie prístroje, pretože pri horení môže dochádzať k vzniku toxických splodín!

**PRVÁ POMOC**

Všeobecné pokyny: V prípade, že sa objavia zdravotné problémy (napr. nevoľnosť, pretrvávajúce slzenie, začervenanie, pálenie očí a pod.) alebo v prípade iných ťažkostí kontaktujte lekára.

Prvá pomoc po nadýchaní: Prerušte prácu. Opustite ošetrovanú oblasť, alebo preneste postihnutého mimo ošetrovanú oblasť.

Prvá pomoc pri zasiahnutí pokožky: Odložte kontaminovaný / nasiaknutý odev. Zasiahnuté časti pokožky umyte teplou vodou a mydlom. Pokožku potom dobre opláchnite. Pri väčšej kontaminácii pokožky sa osprchujte.

Prvá pomoc pri zasiahnutí očí: Vypláchnite oči po dobu aspoň 10-tich minút veľkým množstvom vlažnej čistej vody. Ak sú nasadené kontaktné šošovky a ak je to možné, vyberte ich. Kontaktné šošovky nie je možné opätovne použiť, zlikvidujte ich.

Prvá pomoc pri náhodnom požití: Vypláchnite ústa vodou, prípadne dajte postihnutému vypiť asi pohár (1/4 litra) vody. Nevyvolávajte zvracanie.

Pri vyhľadaní lekárskeho ošetrenia informujte lekára o prípravku, s ktorým sa pracovalo, poskytnite mu informáciu z etikety alebo karty bezpečnostných údajov a o poskytnutej prvej pomoci. Ďalší postup prvej pomoci (príp. následnú liečbu) je možné konzultovať s Národným toxikologickým informačným centrom – Klinika pracovného lekárstva a toxikológie, Limbová 5, 833 05 Bratislava, tel. +421 (0)2 5477 4166.

**SKLADOVANIE**

Prípravok skladujte v originálnych uzatvorených obaloch, v čistých, suchých, vetrateľných a uzamknutých skladoch oddelene od požívatín, krmív, hnojív a obalov od týchto látok pri teplote od 0°C do +30°C. Prípravok chráňte pred mrazom a priamym slnečným žiarením. Doba skladovateľnosti v originálnych neporušených obaloch je 2 roky od dátumu výroby.

**ZNEŠKODNENIE ZVYŠKOV**

Nepoužité zvyšky prípravku v pôvodnom obale zneškodnite ako nebezpečný odpad. Prázdny obal z tohto prípravku vypláchnite vodou, minimálne 3 krát po sebe a odovzdajte vášmu zmluvnému subjektu, ktorý má oprávnenie na zber a zneškodnenie prázdnych obalov. Výplachovú vodu zneškodnite ako nebezpečný odpad.

Zákaz opätovného použitia obalu alebo jeho použitia na iné účely!